**Կառլ Հաբսբուրգ-Լոթարինգեն** կամ **Կառլ ֆոն Հաբսբուրգ** (գերմ.՝ Karl von Habsburg, հունվարի 11, 1961(1961-01-11), Բերգ (Շտարնբերգի շրջան), Շտարնբերգ, Վերին Բավարիա, Բավարիա, Գերմանիայի Ֆեդերատիվ Հանրապետություն), Հաբսբուրգների ազնվականական տան ներկայիս ղեկավարը։ Օտտո ֆոն Հաբսբուրգի և արքայադուստր Ռեժենա Սաքսեն-Մայնջինենի որդին, Ավստրիայի վերջին կայսեր՝ Կառլոս I-ի թոռը։

Կենսագրություն
--------------

Կառլ ֆոն Հաբսբուրգը ծնվել է 1961 թվականի հունվարի 11-ին Գերմանիայի Բավարիայի մարզի Շտարնբերգ քաղաքում։ Չափահաս դառնալուց հետո Փյոքինգ կոմունայում մկրտվել է, որպես Ավստրիայի Հաբսբուրգ-Լոթարինգենների ազնվականական ընտանիքի էրցհերցոգ Կառլ ֆոն Հաբսբուրգ։ Նրա հայրը փաստացիորեն Իսպանիայի քաղաքացի էր, իսկ մայրը՝ Գերմանիայի։ Այնուամենայնիվ, Կառլն իր եղբայրների պես իր մանկությունն ու պատանեկությունն անցկացրեց Ավստրիայի Զալցբուրգ քաղաքում՝ դառնալով վերջինիս քաղաքացի։

Կառլն Ավստրիական կայսրության վերջին գահակալի՝ Կառլոս I-ի թոռն է։ Հաբսբուրգների թագավորական ընտանիքի վերջին ներկայացուցիչներից է։ Նա չի օգտագործում իր նախնիների կոչումները, քանի որ դրանց օգտագործումն անօրինական է ինչպես Հունգարիայում, այնպես էլ Ավստրիայում։

Քաղաքական գործունեություն
-------------------------

1986 թվականին Կառլ Հաբսբուրգ-Լոթարինգենը դառնում է միջազգային համաեվրոպական միության ավստրիական մասնաճյուղի նախագահ։ 12 տարի իրավունք ուսանելուց հետո՝ 1992-1993 թվականներին ղեկավարում է հանրային հեռուստատեսության *«Ով ով է»* խաղը։ 1996 թվականին Ավստրիայի ժողովրդական կուսակցության կողմից ընտրվում է Եվրոպական խորհրդարանի պատգամավոր։

2002 թվականի հունվարի 19-ին Կառլ ֆոն Հաբսբուրգը ՄԱԿ-ի ղեկավար կոմիտեի կողմից նշանակվում է ՆՉԱԿ-ի (Ներկայացուցչություն չունեցող ազգերի կազմակերպություն) գլխավոր տնօրեն։ 2008 թվականի դեկտեմբերի 7-ին դառնում է «Կապույտ վահան» միջազգային կոմիտեների ասոցիացիայի նախագահ։

Կառլ Հաբսբուրգ-Լոթարինգենը Հաբսբուրգների ազնվականական ընտանիքի ներկայիս առաջնորդն է։ 2007 թվականի հունվարի 1-ին նրա հայրը՝ Օտտո ֆոն Հաբսբուրգը, հրաժարվեց Հաբսբուրգների դինաստիայի ղեկավարի պաշտոնից և դարերի պատմություն ունեցող արքայատոհմի ձևական ղեկը հանձնեց որդուն, ով համապատասխանաբար ստացավ արքունի կոչում։ Բացի այդ, Կառլը հավակնում էր մի շարք գոյություն չունեցող պետությունների գահին, ինչպիսիք էին Հունգարիայի և Բոհեմիայի թագավորությունները, Լիտվայի մեծ իշխանության, Իլլարիայի թագավորությունը, Գալիցիա-Վոլինիայի թագավորությունը և անգամ 1291 թվականից ի վեր գոյություն չունեցող Երուսաղեմի թագավորությունը։

Ծանոթագրություն
---------------

1. 1 2 3 4 5 6 7  *Lundy D. R.* The Peerage
2. 1 2  Munzinger Personen (գերմ.)
3. ↑  Наследники запаса. Журнал "Коммерсантъ Власть" № 42 от 24.10.2000, стр. 32
4. ↑  «Villa Swoboda», *SalzburgWiki*.
5. ↑  «Beruf: Enkel», *Die Presse*, 3 April 2011,
6. ↑  Ansichtssache: Ranking der Absonderlichkeiten im ORF - 50 Jahre Fernsehen - derStandard.at › Etat
7. ↑  UNPO։ «UNPO Steering Committee appoints Karl von Habsburg as the organizations new Director-General»։ *UNPO Website*։ Արխիվացված է օրիգինալից 2010-09-03-ին։ Վերցված է ապրիլի 23, 2011
8. ↑  Blue Shield։ «ANCBS - An organization for protection of culture in danger»։ *Blue Shield Website*։ Արխիվացված է օրիգինալից 2012-08-13-ին։ Վերցված է ապրիլի 23, 2011

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Եվրախորհրդարան · The Peerage · WikiTree · Rodovid |
|  |
| 

|  Չափորոշչային վերահսկողություն |
| --- |
|  |
| GND: 1020649887 · ISNI: 0000000117305239 · LCCN: nb2001075259 · NKC: jn19981001377 · NUKAT: n2010076998 · SUDOC: 119105888 · VIAF: 63513843 · WorldCat VIAF: 63513843 |

 |

 |

|  |
| --- |
| 
  **Կենսագրություն**   **Գերմանիա**   **Ավստրիա**   **Պատմություն**   **Եվրոպական միություն**
 |